- Max Verstappen, în pole position pentru cursa de sâmbătă
- Ce a spus olandezul, după sesiunea de calificări
Reacția lui Max Verstappen, după ce va pleca din pole position la MP de Formula 1™ al Arabiei Saudite. Pilotul olandez a vorbit imediat după ce a ieșit de pe circuit.
Verstappen nu a avut nicio problemă în calificările pentru MP al Arabiei Saudite. S-a clasat pe prima poziție și după Q3 și a obținut astfel pole position-ul pentru cursa de sâmbătă.
Max Verstappen, după ce va pleca din pole position la MP al Arabiei Saudite
La finalul calificărilor, Max Verstappen a dezvăluit faptul că echipa Red Bull a făcut anumite modificări la mașină, după a 3-a sesiune de antrenamente.
Olandezul s-a declarat mulțumit de monopostul său și spus că speră ca acesta să se comporte excelent și la cursa de sâmbătă seară.
"A fost o zi foarte bună. Am îmbunătățit mașina peste noapte, am atacat virajele cu viteză mare. Acesta este un circuit unde ai nevoie de încredere în mașină. Astăzi m-am simțit confortabil cu mașina. Am fost foarte fericit de cum am făcut tururile. A fost foarte bine, mașina s-a comportat excelent.
După cum am mai văzut, au fost curse nebune aici. Multă lume spune că e ușor, dar aici nu este cazul. Sper ca mașina să funcționeze excelent și mâine", a spus Max Verstappen, după sesiunea de calificări.
În cadrul acestor sesiuni de calificări, Max Verstappen a stabilit un record de senzație. A încheiat sesiunea cu timpul de 1,27.472.
Antena 3 CNN cursa de la Marele Premiu al Arabiei Saudite, sâmbătă, 9 martie, de la ora 19.00. Atât antrenamentele, cât și calificările, au putut fi urmărite și în AntenaPLAY, atât pe canalul de sport AS, cât și pe cel dedicat.
Schimbare de ultim moment la Ferrari, înaintea Marelui Premiu al Arabiei Saudite
A avut loc o schimbare de ultim moment la Ferrari, înaintea Marelui Premiu al Arabiei Saudite. Carlos Sainz se confruntă cu probleme medicale şi a fost înlocuit de Oliver Bearman, pilotul din Formula 2.
Antena 3 CNN va transmite Marele Premiu al Arabiei Saudite, sâmbătă, de la ora 19:00. Cursa se va vedea şi în AntenaPLAY, pe canalul dedicat. Oliver Bearman îşi va face debutul în Formula 1. Pilotul de doar 18 ani a pilotat în academia celor de la Ferrari, iar în Formula 2, concurează pentru Prema Racing.
În calificările pentru Marele Premiu de Formula 2, din Arabia Saudită, acesta a obţinut pole-position-ul.
"Oliver Bearman e gata să-şi facă debutul în Formula 1, şi va păşi în locul lui Carlos Sainz. Carlos a fost diagnosticat cu apendicită şi va avea nevoie de operaţie. Să te recuperezi repede, Carlos", se arată în anunţul postat pe pagina oficială a Formulei 1, pe Instagram.